EkBass/fiwiki-20250220-pages-articles huggingface dataset:
Bulgarianpaimenkoira

Bulgarianpaimenkoira on bulgarialainen koirarotu. Se on alun perin sarakatsaninkoiran kookkaampi ja kaupunkioloihin sopeutuvampi seurakoiramuunnos, jonka kuitenkin Yhdistyneiden kansakuntien elintarvike- ja maatalousjärjestöön kuuluva Domestic Animal Diversity Information System -tietokanta listaa erilliseksi rodukseen. Lukumäärältään bulgarianpaimenkoira on huomattavasti kantarotuaan yleisempi: koiria oli vuonna 2011 Bulgariassa 4000–4800, ja rodun suosio on yhä kasvussa.Domestic Animal Diversity Information System. Haettu 1.3.2013. == Ulkomuoto == Bulgarianpaimenkoira on erittäin kookas, voimakas ja massiivinen vuoristotyyppinen molossikoira. Sen vaikuttava olemus huokuu elinvoimaa ja itseluottamusta. Runko on tasapainoinen, lihaksisto erittäin kehittynyt ja luusto massiivinen. Iho on joustava ja tiivis, eikä siinä tule olla ihopoimuja. Karvapeite on runsas. Urosten keskimääräinen säkäkorkeus on 71 cm ja paino 60 kg, kun nartuilla vastaavat mitat ovat 68 cm ja 48 kg. Sukupuolileiman tulee olla erittäin selvä. == Alkuperä == 1990-luvun puolivälissä Bulgariassa alettiin jalostaa sarakatsaninkoiran, kaukasiankoiran, moskovanvahtikoiran, bernhardinkoiran, landseerin, newfoundlandinkoiran ja muutaman muun kookkaan vuoristokoiran välisistä risteytyksistä uutta näyttely- ja seurakoirarotua. Tavoitteena oli muiden rotujen raskas rakenne ja valtava koko, mutta sarakatsaninkoiran väritykseen yhdistettynä. Domestic Animal Diversity Information System kuitenkin lukee rodun käyttötarkoitukseksi yksinomaan vahtikoirana toimimisen. Nykyisin bulgarianpaimenkoira on uhka sarakatsaninkoiralle, sillä sen valtaisa suosio ja parempi soveltuvuus nykyiseen urbaaniin elämään saattaa syrjäyttää kokonaan alkuperäisen bulgarialaisen vuoristokoiran. == Lähteet == === Viitteet === Luokka:FCI:n ulkopuoliset rodut Luokka:Vuoristokoirat Luokka:Bulgarialaiset koirarodut
Marc Hendrikx

Marc Hendrikx (s. 2. heinäkuuta 1974 Hamont, Belgia) on belgialainen entinen jalkapalloilija. Hän edusti koko uransa ajan belgialaisia seuroja. Belgian maajoukkuetta hän edusti 15 A-maaottelussa.National-football-teams.com == Lähteet == Luokka:Belgialaiset jalkapalloilijat Luokka:Vuonna 1974 syntyneet Luokka:Elävät henkilöt
Fluorokinolonit

Fluorokinolonit ovat mikrobilääkkeitä, jotka estävät bakteerien DNA:n monistumisen. Fluorokinolonit estävät DNA-gyraasia. Fluorokinolonit ovat bakteriosidisiä eli ne eivät ainoastaan estä bakteeria lisääntymästä vaan myös tappavat ne. Fluorokinolonit kuuluvat anatomis-terapeuttis-kemiallisessa lääkeluokituksessa alaryhmään J01MA. == Käyttöaiheet== Fluorokinolit ovat hyviä gramnegatiivisia bakteereita vastaan. Ne tehoavat muun muassa Pseudomonas aeruginosaan, mutta resistenttejä kantoja on löytynyt. Fluorokinolonit eivät tehoa hyvin pneumokokkiin, joten siihen niitä ei käytetä paljoakaan. Tosin on pyritty kehittämään pneumokokin aiheuttamiin hengityselinten infektioihin tehoavia fluorokinoleita, kuten moksifloksasiini ja levofloksasiini. Fluorokinoloniryhmään kuuluvia lääkeaineita käytetään erityisesti virtsatie- ja suolistotulehduksien hoitoon ja myös tippurin hoitoon. == Haitta- ja yhteisvaikutukset == Fluorokinolit estävät aivoissa GABA-välittäjäainetta, joten ne voivat aiheuttaa psyykkisiä haittavaikutuksia. Ryhmän lääkeaineet estävät entsyymiä, joka vastaa kofeiinin ja teofylliinin metaboliasta. Tämän takia ei pitäisi kuurin aikana ylenmäärin juoda kahvia tai käyttää muita kofeiinipitoisia valmisteita. Allergisia reaktioita on harvoin. Raskauden aikana fluorokinololeita ei saa käyttää. Clostridium difficile -infektio on harvinainen haitta, kuten muillakin bakteerilääkkeillähttp://www.terveyskirjasto.fi/terveyskirjasto/tk.koti?p_artikkeli=dlk00806 == Fluorokinoleita == *Difloksasiini *Enoksasiini *Enrofloksasiini *Fleroksasiini *Garenoksasiini *Gatifloksasiini *Gemifloksasiini *Grepafloksasiini *Ibafloksasiini *Levofloksasiini *Lomefloksasiini *Marbofloksasiini *Moksifloksasiini *Norfloksasiini *Ofloksasiini *Orbifloksasiini *Patsufloksasiini *Pefloksasiini *Pradofloksasiini *Prulifloksasiini *Rufloksasiini *Siprofloksasiini *Sitafloksasiini *Sparfloksasiini *Temafloksasiini *Trovafloksasiini == Lähteet == == Aiheesta muualla == * Lääkealan turvallisuus- ja kehittämiskeskus Fimea, Anatomis- terapeuttis-kemiallinen luokitus: J01MA Fluorokinolonit * Tanja Puumalainen: Beetalaktaamien ja fluorokinolonien käyttö koiralla ja kissalla, Kirjallisuuskatsaus, Eläinlääketieteen lisensiaatin tutkielma, Helsingin yliopisto, Eläinlääketieteellinen tiedekunta, Helsinki 2014 * Yleisellä antibiootilla hurjat sivuvaikutukset – useita kuolemantapauksia: "Näistä ei saa puhua Suomessa" Yle 4.3.2015. *Vaarallisia sivuvaikutuksia aiheuttavan antibiootin käyttöä rajattu Suomessa – silti potilaat kertovat saaneensa sitä yleisimpiin tulehduksiin: "Peruskunto romahti täysin" Yle, 2018 *
Mbo Mpenza

Mbo Jérôme Mpenza (s. 4. joulukuuta 1976 Kinshasa, Zaire) on belgialainen entinen jalkapalloilija. Hän edusti aikuistasolla belgialaisia Kortrijkia, Mouscronia, Standard Liègeä ja Anderlechtiä, portugalilaista Sportingia, turkkilaista Galatasarayta ja kreikkalaista Larissaa. Belgian maajoukkuetta hän edusti 56 A-maaottelussa, joissa hän teki kolme maalia.National-football- teams.com Myös Mpenzan nuorempi veli Émile on tullut tunnetuksi jalkapalloilijana. == Lähteet == Luokka:Belgialaiset jalkapalloilijat Luokka:Vuonna 1976 syntyneet Luokka:Elävät henkilöt
Michael Möllinger

Michael Möllinger (s. 25. lokakuuta 1980) on saksalais-sveitsiläinen mäkihyppääjä. Hän edusti sekä Saksaa että vuodesta 2004 lähtien Sveitsiä. Möllinger hyppäsi 56 henkilökohtaista maailmancupin osakilpailua, joista ensimmäisen 29. joulukuuta 1999 Saksan Oberstdorfissa. Möllingerin parhaaksi henkilökohtaiseksi sijoitukseksi maailmancupin osakilpailuissa jäi kymmenes sija Suomen Kuusamossa 28. marraskuuta 2004, MM-kilpailuissa 34. sija suurmäessä Oberstdorfissa 2005FIS , lentomäen MM-kilpailuissa 24. sija Itävallan Kulmissa 14. tammikuuta 2006FIS ja olympialaisissa 13. sija Pragelatossa 2006 sekä normaali- että suurmäessä.FIS Möllinger sijoittui Continental Cupin kokonaiskilpailun kolmanneksi kaudella 2002–2003. == Lähteet == Luokka:Saksalaiset mäkihyppääjät Luokka:Sveitsiläiset mäkihyppääjät Luokka:Vuonna 1980 syntyneet Luokka:Elävät henkilöt
Barry Opdam

Barry Opdam (s. 27. helmikuuta 1976 Leiden, Alankomaat) on alankomaalainen entinen jalkapalloilija. Hän edusti urallaan AZ Alkmaaria ja Volendamia kotimaassaan sekä Red Bull Salzburgia Itävallassa. Alankomaiden maajoukkuetta hän edusti kahdeksassa A-maaottelussa, joissa hän teki yhden maalin.National- football-teams.com == Lähteet == Luokka:Alankomaalaiset jalkapalloilijat Luokka:Vuonna 1976 syntyneet Luokka:Elävät henkilöt
Hälleforsin kirkko

Hälleforsin kirkko () on Ruotsissa Hälleforsin kunnassa sijaitseva kirkkorakennus. Se on rakennettu 1640-luvulla, kun Hälleforsin hopeakaivokset käynnistyivät kunnolla ja on vihitty käyttöön helmikuussa 1645.Svenska kyrkan: Hällefors kyrkan Alueen asukasmäärä kasvoi ja tuli tarve isommalle kirkolle. Vuosina 1740–1744 kirkkoa laajennettiin lisäämällä siihen poikkilaiva pohjois- eteläsuunnassa ja muuttui siten ristikirkoksi. Kirkkoa on korjattu ja restauroitu useamman kerran. ==Lähteet== ==Aiheesta muualla== * Länsstyrelsen i Örebro län: Hällefors kyrka Kirkko Luokka:Örebron läänin kirkot Luokka:Ruotsin puukirkot Luokka:Kirkot Västeråsin hiippakunnassa
Kasagi-luokka

Kasagi-luokka () oli keisarillisen Japanin laivaston kahden aluksen muodostama panssarikansiristeilijäluokka, jonka alukset tilattiin Yhdysvalloista. == Alukset == Kasagi-luokan panssarikansiristeilijätGardiner 2002, s. 230. Nimi Telakka Kölinlasku Vesille Valmis Kohtalo Kasagi William Cramp and Sons, Philadelphia 13. helmikuuta 1897 20. tammikuuta 1898 24. lokakuuta 1898 upposi karille ajon seurauksena 10. elokuuta 1916 Chitose Union Iron Works, San Francisco 16. toukokuuta 1897 23. tammikuuta 1898 1. maaliskuuta 1898 upposi maalilaivana 19. heinäkuuta 1931 == Lähteet == * === Viitteet === == Aiheesta muualla == * *
Niitaka-luokka

Niitaka-luokka () oli keisarillisen Japanin laivaston kahden panssarikansiristeilijän muodostama alusluokka, joka oli toinen täysin Japanissa suunniteltu ja valmistettu risteilijäluokka. == Alukset == Niitaka- luokan panssarikansiristeilijätGardiner 2002, s. 230. Nimi Telakka Kölinlasku Vesille Valmis Kohtalo Niitaka Yokosukan laivastontelakka 7. tammikuuta 1902 15. marraskuuta 1902 27. tammikuuta 1904 haaksirikkoutui 26. elokuuta 1922 Tsushima Kuren laivastontelakka 1. lokakuuta 1901 15. joulukuuta 1902 14. helmikuuta 1904 upposi maalilaivana 1944 == Lähteet == * === Viitteet === *
Ystävä vai vihollinen

Ystävä vai vihollinen (myös Ystäviä vai vihollisia; ) on vuonna 1947 ensi- iltansa saanut Roy Rowlandin ohjaama draamaelokuva edelleen katkerasta maaseutuyhteistöstä, jota jaettiin Yhdysvaltain sisällissodan jälkiseurauksien takia. Maanviljelijän tytär rakastuu mieheen, joka taisteli maanviljelijän tyttären perhettä vastaan sisällissodassa. Draamaelokuvan pääosissa ovat Van Johnson, Thomas Mitchell ja Janet Leigh elokuvadebyytissään. Lester Cole oli sovittanut käsikirjoituksen MacKinlay Kantorin samannimisen romaanin pohjalta. Metro-Goldwyn-Mayer toimi elokuvan tuotantoyhtiönä. Ystävä vai vihollinen kuvattiin työnimillä The Night Raiders ja The Yankee Kalifornian Santa Cruzissa, Sonorassa ja MGM:n studioilla Culver Cityssä kahden miljoonan dollarin budjetilla. Norma Shearer tapasi Janet Leigh’n ensimmäistä kertaa Ystävä vai vihollinen -elokuvan kuvauksissa. Shearer oli vastuussa Leigh’n nousevasta urasta, koska Shearer oli "löytänyt" Leigh’n valokuvasta hänen isänsä työpöydältä Kalifornian Nordenissa sijaitsevasta hiihtokeskuksesta, missä Leigh’n vanhemmat työskentelivät. Koska Shearer antoi Leigh’lle tukea ja neuvoja, Leigh kutsui Sheareria ikiomaksi hyväksi haltiattarekseensa. Ystävä vai vihollinen sai ensi-iltansa Yhdysvalloissa 31. heinäkuuta 1947 Massachusettsin Bostonissa. Maanlaajuinen ensi-ilta oli 4. elokuuta vuonna 1947. Suomessa elokuva julkaistiin 30. kesäkuuta 1950. The Screen Guild Theater lähetti 60-minuuttisen elokuvan radiosovituksen 23. marraskuuta 1950, missä Janet Leigh uusi elokuvaroolinsa. Warner Brothers julkaisi elokuvan DVD:lle 12. elokuuta 2011. ==Näyttelijät== ==Lähteet== ==Aiheesta muualla== * * * * Ystävä vai vihollinen TCM Movie Databasessa Luokka:Vuoden 1947 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Metro-Goldwyn-Mayerin elokuvat
Kiss (Carly Rae Jepsenin albumi)

Kiss on kanadalaisen laulajan, Carly Rae Jepsenin syyskuussa 2012 julkaisema studioalbumi. Albumin ensimmäisenä virallisena singlenä julkaistiin kappale ”This Kiss”. Aiemmin oli julkaistu jo Billboard-listan top 10 -singlet ”Call Me Maybe” ja ”Good Time” (yhdessä Owl Cityn kanssa). Kappaleella ”Beautiful” on mukana Justin Bieber. == Kappaleet == #Tiny Little Bows #This Kiss #Call Me Maybe #Curiosity #Good Time #More Than A Memory #Turn Me Up #Hurt So Good #Beautiful #Tonight I'm Getting Over You #Guitar String / Wedding Ring #Heart Is A Muscle #Drive #Wrong Feels So Right #Sweetie #Almost Said It == Arviot == * Allmusic: http://www.allmusic.com/album/kiss-mw0002409489 * Los Angeles Times: http://www.latimes.com/entertainment/music/posts/la-et-ms-album-review- carly-rae-jepsen-kiss-20120917,0,2467895.story == Aiheesta muualla == * Kiss discogs.com -sivustolla == Lähteet == Luokka:Vuoden 2012 albumit Luokka:Carly Rae Jepsenin albumit Luokka:Max Martinin tuottamat albumit
Koh Poda

Koh Poda on saari Thaimaassa Krabin provinssissa. Se sijaitsee noin kahdeksan kilometrin päässä turistien suosimasta Ao Nangin rantakaupungista,http://www.kohpoda.com/koh-poda-location.php josta tehdään saarelle paljon veneretkiä. Pienemmät saaret Koh Kai, Koh Mo ja Koh Thap muodostavat Koh Podan kanssa yhtenäisen saariryhmän. == Lähteet == ==Aiheesta muualla== Luokka:Thaimaan saaret
Asama-luokka

Asama-luokka () oli keisarillisen Japanin laivaston kahden Amstrong Whitworthin 1800-luvun lopulla valmistaman aluksen muodostama panssariristeilijäluokka. Kumpikin aluksista romutettiin vuonna 1947. == Alukset == Luokan alukset tilattiin osana vuoden 1896 toista laivaston laajennusohjelmaa, ja ne oli suunnitellut Philip Watts. Luokka oli parannettu versio Chilen laivastolle toimitetusta O’Higginsistä. Aluksen suojaa oli parannettu ja aseistusta vahvennettu ja sen sijoitusta parannettu.Gardiner 2002, s. 224. Asama-luokan panssariristeilijät Nimi Telakka Kölinlasku Vesille Valmis Kohtalo Asama Armstrong Whitworth, Elswick 1. marraskuuta 1896 22. maaliskuuta 1898 18. maaliskuuta 1899 romutettu 1947 Tokiwa Armstrong Whitworth, Elswick 6. tammikuuta 1897 6. heinäkuuta 1898 18. toukokuuta 1899 romutettu 1947 == Lähteet == * * * === Viitteet === *
Fosfoglukonaattidehydrogenaasi

Fosfoglukonaattidehydrogenaasi on entsyymi, joka katalysoi pentoosifosfaattireitin kolmatta vaihetta. Entsyymi katalysoi 6-fosfoglukonaatin hapettumista ribuloosi-5-fosfaatiksi ja hiilidioksidiksi.. Fosfoglukonaattidehydrogenaasin EC-numero on EC 1.1.1.41. ==Toiminta== Fosfoglukonaattidehydrogenaasientsyymi on rakenteeltaan tyypillisesti dimeeri. Sen moolimassa ihmisellä on 104 kDa. Entsyymin katalysoima reaktio on kaksivaiheinen. Ensimmäisessä vaiheessa 6-fosfoglukonaattihapettuu β-ketohapoksi, 3-keto-6-fosfoglukonaatiksi. Tässä vaiheessa entsyymin koentsyyminä toimiva NADP+-molekyyli pelkistyy NADPH-molekyyliksi. Entsyymin aktiivisessa kohdassa on hapan protoni, jonka entsyymi luovuttaa 3-keto-6-fosfoglukonaatille, mikä aktivoi molekyylin ja yhdisteestä eliminoituu hiilidioksidimolekyyli. Lopulta tuote tautomerisoituu ribuloosi-5-fosfaatiksi. Fosfoglukonaattidehydrogenaasi ei tarvitse kofaktorikseen metalli-ionia. Fosfoglukonaattidehydrogenaasin toimintaan inhiboivat eräät lääkeaineet kuten amoksisilliini, siprofloksasiini ja levofloksasiini. Entsyymin puutostila on hyvin harvinainen autosomaalisesti ja dominoivasti periytyvä geneettinen sairaus. Entsyymin puutostila voi aiheuttaa hyperbilirubinemiaa. ==Lähteet== Luokka:Oksidoreduktaasit
Valpuri Alopaeus

Anna Valpuri Alopaeus, o. s. Paalanen (11. marraskuuta 1919 Helsinki – 17. heinäkuuta 1969 Helsinki) oli suomalainen kirjallisuuden suomentaja. == Toimitustöitä == * Luokka näyttelee : vuorokeskusteluja ja pikku näytelmiä kouluja varten; toim. Valpuri Alopaeus, Kerttu Mustonen. Otava 1958 == Suomennoksia == Nimellä Valpuri Alopaeus: * Elsa Carlsson : Vanha rakas koti. WSOY 1943 (alkuteos De sju syskonen på Lunde) * Honoré de Balzac : Kunniallisen miehen tarina. WSOY 1946, uusi painos nimellä César Birotteau : hajuvesikauppiaan suuruuden ja tuhoutumisen tarina. Love-kirjat, Helsinki 1979 (alkuteos Histoire de la grandeur et de la décadence de César Birotteau) * Elsa Carlsson : Pitkä päivätyö. WSOY 1947 Nimellä Valpuri Paalanen: * Bret Harte : Preerian poika. Nuorisoa varten mukailtu laitos teoksesta A waif of the plains. Nuorten toivekirjasto 6. WSOY 1951, 2. painos 1954 == Lähteet == * Luokka:Suomentajat Luokka:Vuonna 1919 syntyneet Luokka:Vuonna 1969 kuolleet
Karl-Erik Henriksson

Karl-Erik Henriksson (7. huhtikuuta 1919 Urjala – 17. kesäkuuta 1969 Helsinki) oli suomalainen filosofian tohtori, joka toimi Helsingin yliopiston kirjaston ulkomaisen osaston esimiehenä 1960-luvulla. Jatkosodan aikana Henriksson palveli Päämajan tiedusteluosaston viestitiedustelutoimiston diplomaattijaoksessa, joka seurasi Suomessa toimivien edustustojen viestiliikennettä. Hän koordinoi Meeri Grashornin jälkeen jaoksen käytännön toimintaa.Heiskanen 1988, 168 Sodan päätyttyä Aladar Paasonen kutsui Henrikssonin Tukholmaan kertomaan OSS:n edustajana toimineelle Wilho Tikanderille Yhdysvaltain diplomaattisähkeissä käytetyn koodin murtamisesta.Brandtberg 2014, 154 Henriksson oli 1960-luvulla Suomen kirjastoseuran hallituksen jäsen ja toimi myös seuran puheenjohtajana 1966–1969. Hän oli lisäksi Kirjastolehden toimituskunnan jäsen yli 20 vuotta. Henrikssonin kuoleman jälkeen Suomen kirjastoseura ja Suomen tieteellinen kirjastoseura perustivat 1969 Karl-Erik Henrikssonin muistorahaston.Karl-Erik Henrikssonin rahaston kotisivu == Teoksia == * Sprachwissenschaftliche Veröffentlichungen von Prof. Dr. G. J. Ramstedt. Studia Orientalia 14,12. Societas Orientalis Fennica, Helsinki 1950' * Nordiskt lexikon för bokväsen 1, Aabne Hylder - Kålund ; red. av Palle Birkelund et al. ; under medverkan av Karl-Erik Henriksson et al. Dreyr /Forum, Oslo, Stockholm 1951 * Hakuteoksia ja tietokirjoja : kirjavalikoima yleisten kirjastojen käsikirjastoja varten ; toimituskunta Karl-Erik Henriksson ym. Suomen kirjastoseura, Helsinki 1953 * Commentationes in honorem Edwin Linkomies sexagenarii a. D. MCMLIV editae ; mandatu societatis "Klassillis-filologinen yhdistys - Klassisk-filologiska föreningen" volumen edendum curaverunt Johan Henrik Zilliacus ja Karl-Erik Henriksson. Nova series / Arctos 1. Otava 1954 * Griechische Büchertitel in der römischen Literatur, väitöskirja. Annales Academiae scientiarum Fennicae. Series B 102,1. Suomalainen tiedeakatemia, Helsinki 1956 * Nordiskt lexikon för bokväsen 2, Laage-Petersen - Åström ; red. av Palle Birkelund et al. ; under medverkan av Karl-Erik Henriksson et al. Dreyr /Forum, Oslo, Stockholm 1962 * Index Annalium Academiae scientiarum Fennicae : Ser. B 1-149 (1909-1968 ; geplant von Karl-Erik Henriksson und zusammengest. von Anneli Heikinheimo. Annales Academiae scientiarum Fennicae. Series B 150. Suomalainen tiedeakatemia, Helsinki 1970 == Lähteet == * * * * Karl-Erik Henrikssonin rahaston kotisivu * Helsingin yliopiston opettaja- ja virkamiesluettelo 1918-2000 ===Viitteet=== Luokka:Suomalaiset kirjastonhoitajat Luokka:Vuonna 1919 syntyneet Luokka:Vuonna 1969 kuolleet
Wilhelm Burman

Johan Wilhelm Burman (20. kesäkuuta 1897 Östersund, Ruotsi – 25. syyskuuta 1969 Lidingö, Ruotsi) oli suomalainen ruotsin kielellä kirjoittanut kirjailija. Hän käytti myös nimimerkkiä Gnaggabölon. Burmanin vanhemmat olivat toimittaja Agaton Burman ja Hanna Strömberg. Hän asui Espoossa ja oli sotilasarvoltaan kapteeni. == Teoksia == Nimellä W. Burman: * Kampdagar i Tavastland : Filpula-Ruovesi-Messuby. Holger Schildt, Helsingfors 1919 * Blad ur dagbok. Schildt, Helsingfors 1954 Nimimerkillä Gnaggabölon: * Gnaggaböle i helg och töcken ; av Gnaggabölon. Söderström, Helsingfors 1937 == Lähteet == * * Svenskt författarlexikon 1. 1900-1940 A-Ö (Projekt Runeberg) Luokka:Suomenruotsalaiset kirjailijat Luokka:Vuonna 1897 syntyneet Luokka:Vuonna 1969 kuolleet
Marketta Enegrén

Silja Marketta Enegrén (28. syyskuuta 1916 Helsinki – 20. syyskuuta 1969 Helsinki) oli suomalainen ranskalaisen kirjallisuuden suomentaja. == Suomennoksia == Nimellä Marketta Enegrén: * Michel de Montaigne : Esseitä ; valikoinnin suorittanut Klaus Holma ; suom. Marketta Enegren ; vieraskieliset sitaatit kääntänyt Reino Hakamies ; johdannon kirj. ja selityksin varustanut Eino E. Suolahti. WSOY 1955, 2. painos 1960, 3. painos 1985, 4. painos 1999 * Marguerite Yourcenar : Unelman lunnaat : romaani. WSOY 1961 (alkuteos Denier du rêve) * Bernard Clavel : Yksinäinen nuoriso. WSOY 1961 (alkuteos Malataverne) * Julien Green : Lähtö ennen päivänkoittoa. WSOY 1966 (alkuteos Partir avant le jour) Nimellä Marketta Tuulos: * Guy de Pourtalès : Sävelten runoilija Chopin. Otava 1947 (alkuteos Chopin ou le poète) * Honoré de Balzac : Bette-serkku. Otava 1956, 2. painos 1965, erikoispainos Ex libris, Helsinki 1968 (alkuteos La cousine Bette) == Lähteet == * Luokka:Suomentajat Luokka:Vuonna 1916 syntyneet Luokka:Vuonna 1969 kuolleet
Ensio Porio

Kaarle Ensio Johannes Porio (sukunimi aik. Borg, sittemmin Linnola; 11. kesäkuuta 1897 Dragsfjärd – 21. syyskuuta 1969 Lahti) oli suomalainen pappi ja kirjailija. Porio toimi Luumäen kappalaisena 1933–1966. == Teoksia == Nimellä Ensio Linnola: * Voitetusta voittajaksi. Suomen lähetysseura, Helsinki 1933 * Pyhäkoulu kestää arvostelua. Lappeenranta 1937 Nimimerkillä Ensio-setä: * Penin päivä ; Suomen lapsille sepittänyt ja piirtänyt Ensio-setä, toivottaen Jumalan siunaamaa rattoa ja onnekkaita opetuksia kuvakirjan ääressä. Suomen ev.-lut. pyhäkouluyhdistys, Helsinki 1938 Nimellä Ensio Porio: * Sankareita saattamassa. Luumäen suojeluskunta ja Lotta-Svärd yhdistyksen Luumäen paikallisosasto, Luumäki 1941 * Väkevä ja väkevämpi : uskonkokemuksia sota- ja kotirintamalta vuosina 1939-1940. Gummerus 1942 * Maja maassa ja ikuisuudessa. Suomen lähetysseura, Helsinki 1943 * Kenelle ensin? : ajatuksia onnenongelmista. Kuva ja sana, Helsinki 1943 * Tellervon touhuja ; kuvat Eeli Jaatinen. Kuva ja sana, Helsinki 1944 == Lähteet == * * Pappisluettelo - Luumäki (Suomen Sukuttukimusseura) Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1897 syntyneet Luokka:Vuonna 1969 kuolleet
Venäjä talviolympialaisissa 2010

Venäjä osallistui Vancouverin talviolympialaisiin 2010 177 urheilijan voimin. Maa saavutti viisitoista mitalia, kolme kultaista, viisi hopeista ja seitsemän pronssista. Mitalitilastossa Venäjä sijoittui yhdenneksitoista. == Mitalistit == === Kultaa === * Nikita Krjukov – maastohiihto, miesten sprintti * Jevgeni Ustjugov – ampumahiihto, miesten yhteislähtö * Svetlana Sleptsova, Anna Bogali-Titovets, Olga Medvedtseva, Olga Zaitseva – ampumahiihto, naisten viesti === Hopeaa === * Aleksandr Panžinski – maastohiihto, miesten perinteisen sprintti * Jevgeni Pljuštšenko – taitoluistelu, miesten yksinluistelu * Olga Zaitseva – ampumahiihto, naisten yhteislähtö * Ivan Skobrev – pikaluistelu, miesten 10 000 m * Jekaterina Iljuhina – lumilautailu, naisten parisuurpujottelu === Pronssia === * Ivan Skobrev – pikaluistelu, miesten 5 000 m * Aleksandr Tretjakov – skeleton, miehet * Alexandr Zubkov, Alexey Voyevoda – rattikelkkailu, kahden miehen kelkka * Irina Hazova, Natalja Korosteljova – maastohiihto, naisten parisprintti * Nikolai Morilov, Aleksei Petuhov – maastohiihto, miesten parisprintti (v) * Oksana Domnina, Maksim Šabalin – taitoluistelu, jäätanssi * Ivan Tšerezov, Anton Šipulin, Maksim Tšudov, Jevgeni Ustjugov – ampumahiihto, miesten 4 × 7,5 km viesti == Lähteet == * Sports-reference.com - Russia at the 2010 Vancouver Winter Games talviolympialaisissa 2010 Luokka:Valtiot talviolympialaisissa 2010
Aino Thauvón-Suits

Aino Emilia Thauvón-Suits (sukunimi aik. Suits; 9. marraskuuta 1884 Haapajärvi – 8. elokuuta 1969 Göteborg) oli suomalainen kirjallisuuden suomentaja ja kirjailija. Aino Thauvón-Suitsin isä oli Viitasaaren kirkkoherra Emil Thauvón. Hän oli naimisissa virolaisen runoilijan Gustav Suitsin kanssa. Runoilija Eino Leino asui 1920-luvun alussa Suitsien luona Helsingissä ja vieraili myös kesällä 1923 Suitsien kanssa Viitasaarella. Thauvón-Suits järjesti myös Leinon Viron-vierailun keväällä 1921. Suitsin perhe asui 1924–1944 Virossa, jossa Gustav Suits toimi Tarton yliopiston kirjallisuudenhistorian professorina. Vuonna 1944 Suits pakeni neuvostomiehitystä perheineen Suomeen ja siirtyi samana vuonna Ruotsiin. Suitseilla oli kaksi tytärtä, Anna-Lisa (1914–1956) ja Helga (1924–1999). Helga Suits-Kangro julkaisi vanhempiensa kirjeenvaihdon vuosilta 1908–1916 kirjana Aino ja Gustavi lugu (1987). == Teoksia == Nimellä Emilia Tavia: * Friedebert Tuglas: Vilkkuva tuli: Novelleja. Viron kielestä suomentanut Emilia Tavia. Otava 1911. Nimellä Aino Thauvón-Suits: * Tuntemani Eino Leino – kärsivä ihminen. WSOY 1958. * Gustav Suitsu noorus: kirjade, luuletuste ja mälestuste põhjal. 2. painos Olion, Tallinn 1997. == Lähteet == * * Kangas, Lasse: Viitasaaren kesäinen viehätys. Keskisuomalainen 21.6.2012. === Viitteet === Luokka:Suomentajat Luokka:Suomalaiset kirjailijat Luokka:Vuonna 1884 syntyneet Luokka:Vuonna 1969 kuolleet
Remi Nicole

Remi Nicole Wilson (s. 6. huhtikuuta 1983 Lontoo) on brittiläinen indie pop -laulaja, kitaristi ja näyttelijä. Hän teki levytyssopimuksen vuonna 2006 Island Recordsin kanssa. Hänen ensimmäinen albuminsa, My Conscience & I, julkaistiin vuonna 2007. Vuonna 2009 julkaistiin hänen toinen albuminsa, Cupid Shoot Me. == Lähteet == == Aiheesta muualla == *Remi Nicolen kotisivut Luokka:Brittiläiset laulajat Luokka:Vuonna 1983 syntyneet Luokka:Elävät henkilöt
Italia talviolympialaisissa 2006

Italia osallistui isäntämaana Torinon talviolympialaisiin 2006 185 urheilijan joukkueella. Maa saavutti urheilulajeissa yksitoista mitalia, joista viisi kultaista ja kuusi pronssista. == Mitalistit == === Kultaa === * Fulvio Valbusa, Giorgio Di Centa, Pietro Piller Cottrer, Cristian Zorzi – maastohiihto, miesten 4×10 km viesti * Giorgio Di Centa – maastohiihto, miesten 50 km (v) * Armin Zöggeler – ohjaskelkkailu, miesten yksikkö * Matteo Anesi, Stefano Donagrandi, Enrico Fabris, Ippolito Sanfratello – pikaluistelu, joukkuetakaa-ajo * Enrico Fabris – pikaluistelu, miesten 1 500 m === Pronssia === * Gerda Weissensteiner, Jennifer Isacco – rattikelkkailu, kahden naisen kelkka * Arianna Follis, Gabriella Paruzzi, Antonella Confortola, Sabina Valbusa – maastohiihto, naisten viesti * Pietro Piller Cottrer – maastohiihto, miesten yhdistelmäkilpailu * Gerhard Plankensteiner, Oswald Haselrieder – ohjaskelkkailu, miesten kaksikko * Marta Capurso, Mara Zini, Arianna Fontana, Katia Zini – kaukalopikaluistelu, naisten 3 000 metrin viesti * Enrico Fabris – pikaluistelu, miesten 5 000 m == Lähteet == * Sports-reference.com - Italy at the 2006 Torino Winter Games talviolympialaisissa 2006 Luokka:Valtiot talviolympialaisissa 2006
Ulla Bjerne

Ulla (Gully Cecilia) Bjerne-Biaudet (o.s. Ohlsson; 3. tammikuuta 1890 Söderhamn, Ruotsi – 16. lokakuuta 1969 Loviisa) oli ruotsalaissyntyinen, Suomessa vuodesta 1922 asunut kirjailija. Hän käytti myös nimimerkkejä Ali Frost ja Lars Doll. Bjernen vanhemmat olivat tukkukauppias Vilgot Ohlsson ja Margareta Fors. Bjerne kävi 7 luokkaa oppikoulua ja Påhlmanin kauppaopiston. Hän opiskeli myös pianonsoittoa Pariisissa 1912–1915. Kööpenhaminassa asuessaan Bjerne toimi vuoden ajan 1911 pikakirjoittajana ja konekirjoittajana. Vuonna 1916 hän toimi pianistina elokuvateatterissa. Bjerne asui vuosina 1910–1922 Trelleborgissa, Tanskassa, Ranskassa ja Italiassa. Vuonna 1922 hän meni naimisiin lääkäri ja kirurgi Léon Biaudetin (1882–1968) kanssa ja muutti asumaan Loviisaan. Leon Biaudetin ja Ulla Bjernen Loviisassa sijaitseva kotitalo Villa Biaudet siirtyi 1969 testamenttilahjoituksena Suomen ruotsalaiselle kirjailijaliitolle. Testamentin ehtojen mukaan talossa saa asua suomenruotsalainen kirjailija kolmen vuoden ajan ilmaiseksi. == Teoksia == Nimellä Ulla Bjerne: * Mitt andra jag. Dahlberg, Stockholm 1916. * Dårarnes väg: Roman. Stockholm 1917. * Upptäckter: Noveller. Dahlberg, Stockholm 1918. * Ingen mans kvinna: Roman. Dahlberg, Stockholm 1919. * Blodets krav: Roman. Dahlberg, Stockholm 1920. * Förförare: Italienska noveller. Dahlberg, Stockholm 1920. * Syndare. Stockholm 1921. * Vandringen. Bonnier, Stockholm 1921. * Lilla Jälm: Roman. Bonnier, Stockholm 1922. * Lilla Jälms lycka: Roman. Bonnier, Stockholm 1923. * Olof Gran och Ebba Fincke. Bonnier, Stockholm 1924. * Kvinnoöden: Noveller. Schildt, Helsingfors 1926. * Idylliska fasader: Ur småstadens liv. Schildt, Helsingfors 1928. * Lidelser. Bonnier, Stockholm 1929. * Eldar i mörker: Dikter. Bonnier, Stockholm 1930. * Don Juan i tarbusch. Schildt, Helsingfors 1935. * Blommande stup: Dikter. Schildt, Helsingfors 1937. * Skeppshandeln: Roman. Bonnier, Stockholm 1940. * Den farliga gåvan. Schildt, Helsingfors 1942. * Lustjakten. Schildt, Helsingfors 1944. * Att våga vara: Roman. Schildt, Helsingfors 1948. * Det andra ansiktet. Wahlström & Widstrand, Stockholm 1951. * Livet väntar dej. Schildt, Helsingfors 1955. * Den glada otryggheten. Schildt, Helsingfors 1958. * Botad oskuld. Schildt, Helsingfors 1961. * Sardiska stigar. Med teckningar av Aina Enckell. Schildt, Helsingfors 1963. Nimimerkillä Lars Doll: * Getingboet: Helsingforsroman. Schildt, Helsingfors 1938. Nimimerkillä Ali Frost: * Det andra ansiktet. Schildt, Helsingfors 1951. == Lähteet == * * Bjerne, Ulla hakuteoksessa Biografiskt lexikon för Finland. * Svenskt författarlexikon 1: 1900–1940. A–Ö. Projekt Runeberg. * Ulla Bjerne. Itä-Uudenmaan maakuntakirjailijat. * Ulla Bjernes kollektion. Åbo Akademis bibliotek. Luokka:Suomenruotsalaiset kirjailijat Luokka:Vuonna 1890 syntyneet Luokka:Vuonna 1969 kuolleet
Roman Furger

Roman Furger (s. 10. helmikuuta 1990) on sveitsiläinen maastohiihtäjä. Furger saavutti alle 23-vuotiaiden MM-kilpailuissa pronssia vapaan hiihtotavan sprintissä 2012. Lahden MM-kilpailuissa 2017 hän sijoittui 50 kilometrin vapaan hiihtotavan yhteislähtökilpailussa 17:nneksi. Pyeongchangin olympialaisissa 2018 hän oli 15 kilometrin vapaan hiihtotavan kilpailussa kahdestoista. Pekingin olympialaisissa 2022 hän sijoittui lyhennetyssä 50 kilometrin vapaan hiihtotavan yhteislähtökilpailussa 11:nneksi. Maailmancupissa Furger kilpaili ensimmäisen kerran Davosissa joulukuussa 2009. Maailmancupin pisteille hän sijoittui ensimmäisen kerran Jällivaaran 15 kilometrin vapaan hiihtotavan kilpailussa marraskuussa 2012 oltuaan 17:s. Kymmenen parhaan joukkoon hän sijoittui ensimmäisen kerran oltuaan yhdeksäs Tour de Skihin 2018–2019 kuuluneessa Val Müstairin vapaan hiihtotavan sprintissä. Parhaimmillaan hän on ollut kahdeksas FIS Ski Touriin 2020 kuuluneessa Meråkerin 34 kilometrin vapaan hiihtotavan yhteislähtökilpailussa ja Lenzerheidessa käydyssä Tour de Skin vapaan sprintissä joulukuussa 2021. Yksittäisessä maailmancupin kilpailussa hän on ollut parhaimmillaan neljästoista Otepään vapaan sprintissä helmikuussa 2017. Hän on sijoittunut toiseksi 4 × 7,5 kilometrin viestissä Lahdessa maaliskuussa 2020 ja vapaan hiihtotavan parisprintissä Ulricehamnissa helmikuussa 2021. == Lähteet == == Aiheesta muualla == *Roman Furgerin kotisivut Luokka:Sveitsiläiset maastohiihtäjät Luokka:Vuonna 1990 syntyneet Luokka:Elävät henkilöt
Börje Gunnarson

Börje Gunnarson (18. heinäkuuta 1906 – 6. marraskuuta 1969) oli suomalainen ruotsin kielellä kirjoittanut esseisti. == Teoksia == * Essäer. Sällskapet Bokvännerna i Finland, Helsingfors 1972 * Två journaler förda på skärgårdsflottan år 1790 ombord på galären Västgöthadahl. Frenckellska tryckeriaktiebolagets presentbokserie 17. Helsingfors 1973 == Lähteet == * Luokka:Suomenruotsalaiset kirjailijat Luokka:Vuonna 1906 syntyneet Luokka:Vuonna 1969 kuolleet
Erkki Leikola

Erkki Ensio Leikola (vuoteen 1906 Leidenius; 14. elokuuta 1900 Artjärvi – 29. heinäkuuta 1986 Helsinki) oli suomalainen lääkäri, farmaseuttisen kemian professori, yritysjohtaja ja poliitikko.Otavan Iso tietosanakirja, osa 5, p. 435. Otava 1968. ==Henkilöhistoria ja ammattiura== Leikolan vanhemmat olivat kirkkoherra Albert Ferdinand Leidenius ja Matilda Lovisa Landén. Hänen sisaruksiaan olivat professori Laimi Leidenius ja kansanedustaja Aare Leikola. Leikolan puolisona oli vuodesta 1934 Eino Suolahden tytär Elli Suolahti. Professorit Anto ja Matti Leikola sekä professorin arvonimen saanut Juhani Leikola ovat heidän poikiaan.Kuka kukin on 1954, s. 466–467 Runeberg.org. Leikola tuli ylioppilaaksi Helsingin suomalaisesta normaalilyseosta 1918, valmistui lääketieteen lisensiaatiksi 1927 ja väitteli tohtoriksi 1929, mutta oli jo vuodesta 1924 Helsingin yliopiston kemian laitoksen palveluksessa. Hän oli yliopiston farmaseuttisen kemian ylimääräinen professori ja farmaseuttisen laitoksen johtaja vuodesta 1941 ja varsinainen professori vuodesta 1961. Leikola oli lääketehdas Orionin toimitusjohtajana 1933–1951. Sotilasarvoltaan hän oli lääkintäeverstiluutnantti (1941). ==Poliittinen toiminta== Leikola oli kansanedustaja 1945–1951 ja 1954–1962 kokoomuksesta valittuna. Pankkivaltuusmies hän oli 1945–1951 ja 1954–1958. Leikola toimi myös tasavallan presidentin valitsijamiehenä vuosien 1950, 1956 ja 1962 vaaleissa. ==Lähteet== ==Aiheesta muualla== * Luokka:Suomalaiset lääkärit Luokka:Suomalaiset yritysjohtajat Luokka:Kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Uudenmaan vaalipiiri Luokka:Helsingin vaalipiiri Luokka:Helsingin yliopiston professorit Luokka:Suomalaiset professorit Luokka:Vuonna 1900 syntyneet Luokka:Vuonna 1986 kuolleet
Yitzhak Navon

Yitzhak Navon (9. huhtikuuta 1921 Jerusalem – 6. marraskuuta 2015) oli israelilainen poliitikko. Hän oli Israelin viides presidentti vuosina 1978–1983. Hänen edeltäjänsä Israelin presidenttinä oli Ephraim Katzir (1916–2009) ja seuraaja Chaim Herzog (1918–1997). Navon oli taustaltaan sefardijuutalainen. Hänen isänsä suku oli karkotettu Espanjasta vuonna 1492 muiden espanjanjuutalaisten tavoin, ja hänen äitinsä oli taustaltaan marokonjuutalainen. Navon opiskeli Jerusalemin heprealaisessa yliopistossa. Valmistuttuaan hän toimi ensin opettajana. == Lähteet == == Aiheesta muualla == Luokka:Israelin presidentit Luokka:Vuonna 1921 syntyneet Luokka:Vuonna 2015 kuolleet
Morro de Moco

Morro de Moco on Angolan länsiosissa sijaitseva vuori, jonka korkeus on 2 620 metriä. Se on Angolan korkein kohta. ==Lähteet== Luokka:Angolan maantiede Luokka:Afrikan vuoret
Jalkapallon naisten Afrikan-mestaruuskilpailut

Naisten jalkapallon Afrikan-mestaruuskilpailut on vuodesta 1991 lähtien järjestetty Afrikan jalkapalloliiton CAF:n maajoukkueiden mestaruusturnaus. Vuodesta 1998 lähtien se on järjestetty kahden vuoden välein ja joka toinen turnaus toimii myös naisten MM-kilpailuiden karsintakilpailuna. Lopputurnaukseen osallistuu kahdeksan maata ja sen karsinnat järjestetään cup- muotoisena. Myös kaksi ensimmäistä turnausta pelattiin cup-muotoisena, kunnes vuonna 1998 siirryttiin nykyiseen sarjajärjestelmään. Edellinen lopputurnaus pidettiin Namibiassa vuonna 2014 ja se toimi myös vuonna 2015 Kanadassa järjestettävien maailmanmestaruuskilpailuiden karsintana. == Mitalistit == Kisat Isäntämaa Loppuottelu Pronssiottelu / Muut välieräjoukkueet Joukkueet Mestari Tulos Hopeaa Pronssia Tulos 4. sija 1991 Nigeria 2–0 Kamerun ja 8 4–0 1995 Nigeria 4–1 Etelä-Afrikka ja 8 7–1 1998 Nigeria 2–0 Ghana Kongo 3–3 ja. (3–1 rp.) Kamerun 8 2000 Nigeria 2–0 Etelä-Afrikka Ghana 6–3 Zimbabwe 8 2002 Nigeria 2–0 Ghana Kamerun 3–0 Etelä-Afrikka 8 2004 Nigeria 5–0 Kamerun Ghana 0–0 ja. (6–5 rp.) Etiopia 8 2006 Nigeria 1–0 Ghana Etelä-Afrikka 2–2 (5–4 rp.) Kamerun 8 2008 Päiväntasaajan Guinea 2–1 Etelä-Afrikka Nigeria 1–1 (5–4 rp.) Kamerun 8 2010 Nigeria 4–2 Päiväntasaajan Guinea Etelä-Afrikka 2–0 Kamerun 8 2012 Päiväntasaajan Guinea 4–0 Etelä-Afrikka Kamerun 1–0 Nigeria 8 2014 Nigeria 2–0 Kamerun Norsunluurannikko 1–0 Etelä-Afrikka 8 2016 Nigeria 1–0 Kamerun Ghana 1–0 Etelä-Afrikka 8 2018 Nigeria 0–0 ja. (4–3 rp.) Etelä-Afrikka Kamerun 4–2 Mali 8 2022 Etelä-Afrikka 2–1 Marokko Sambia 1–0 Nigeria 12 2024 12 == Lähteet == *African Women Championship – Afrikan jalkapalloliitto CAF *Vuoden 2014 turnaus Afrikan naisten mestaruuskilpailut Luokka:Afrikan-mestaruuskilpailut
Itävalta talviolympialaisissa 2010

Itävalta osallistui Vancouverin talviolympialaisiin 2010 80 urheilijan voimin. Maa saavutti kuusitoista mitalia, neljä kultaista, kuusi hopeista ja kuusi pronssista. Mitalitilastossa Itävalta sijoittui yhdeksänneksi. Itävallan Salzburg haki vuonna 2003 talviolympialaisia 2010. == Mitalistit == === Kultaa === * Andreas Linger, Wolfgang Linger – ohjaskelkkailu, miesten kaksikko * Andrea Fischbacher – alppihiihto, naisten supersuurpujottelu * Wolfgang Loitzl, Andreas Kofler, Thomas Morgenstern, Gregor Schlierenzauer – mäkihyppy * Bernhard Gruber, David Kreiner, Felix Gottwald, Mario Stecher – yhdistetty, joukkuekilpailu === Hopeaa === * Christoph Sumann – ampumahiihto, miesten 12,5 km takaa-ajo * Nina Reithmeyer – ohjaskelkkailu, naisten yksikkö * Andreas Matt – freestylehiihto, miesten skicross * Simon Eder, Daniel Mesotitsch, Dominik Landertinger, Christoph Sumann – ampumahiihto * Marlies Schild – alppihiihto, naisten pujottelu * Benjamin Karl – lumilautailu, miesten parisuurpujottelu === Pronssia === * Gregor Schlierenzauer – mäkihyppy, normaalimäki * Elisabeth Görgl – alppihiihto, naisten syöksylasku * Gregor Schlierenzauer – mäkihyppy, suurmäki * Elisabeth Görgl – alppihiihto, naisten suurpujottelu * Bernhard Gruber – yhdistetty, suurmäki + 10 km * Marion Kreiner – lumilautailu, naisten parisuurpujottelu == Lähteet == * Sports- reference.com - Austria at the 2010 Vancouver Winter Games talviolympialaisissa 2010 Luokka:Valtiot talviolympialaisissa 2010
Kroatia talviolympialaisissa 2010

Kroatia osallistui Vancouverin talviolympialaisiin 2010 19 urheilijan voimin. Maa saavutti kolme mitalia, kaksi hopeista ja yhden pronssisen. == Mitalistit == === Hopeaa === * Ivica Kostelić – alppihiihto, miesten alppiyhdistetty * Ivica Kostelić – alppihiihto, miesten pujottelu === Pronssia === * Jakov Fak – ampumahiihto, miesten 10 km == Lähteet == * Sports-reference.com - Croatia at the 2010 Vancouver Winter Games talviolympialaisissa 2010 Luokka:Valtiot talviolympialaisissa 2010
Nikolai Andrejevitš Orlov

Nikolai Andrejevitš Orlov (; 26. helmikuuta (J: 14. helmikuuta) 1892 Jelets, Orjolin kuvernementti, Venäjän keisarikunta – 31. toukokuuta 1964 Grantown-on- Spey, Skotlanti, Yhdistynyt kuningaskunta) oli venäläinen pianisti, jota arvostettiin erityisesti Frédéric Chopinin ja Robert Schumannin teosten tulkitsijana ja joka esitti myös Aleksandr Skrjabinin ja Jean Sibeliuksen musiikkia. Nikolai Orlov opiskeli pianonsoittoa ensin Gnesinien musiikkioppilaitoksessa ja sitten Moskovan konservatoriossa Konstantin Igumnovin johdolla ja valmistui konservatoriosta vuonna 1910. Hän opiskeli myös sävellystä ja kontrapunktia Sergei Tanejevin yksityisoppilaana. Orlov piti ensikonserttinsa vuonna 1912, ja samana vuonna hän kantaesitti Aleksandr Glazunovin 1. pianokonserton. Hän opetti pianonsoittoa Moskovan filharmonisessa koulussa ja konservatoriossa vuosina 1913–1921 ja siirtyi sen jälkeen länteen. Hän kiersi konsertoimassa eri puolilla maailmaa, muun muassa viisi kertaa Suomessa vuosien 1925–1939 välillä. Orlov asettui Britanniaan vuonna 1948. Nikolai Orlovin elegantin soittotyylin on luonnehdittu olevan lähempänä 1800-luvun ihanteita kuin 1900-luvun venäläistä pianokoulukuntaa. ==Lähteet== * Otavan Iso Musiikkitietosanakirja 4, s. 516. Helsinki 1978. * The New Grove Dictionary of Music and Musicians 18, s. 706–707. London 2000. Luokka:Venäläiset pianistit Luokka:Vuonna 1892 syntyneet Luokka:Vuonna 1964 kuolleet
Nuorgam (verkkomedia)

Nuorgam oli internetissä toiminut musiikkimedia, jota julkaisi musiikkiyhdistys Helsingin Nuorgam ry. Sivustoa tekivät vapaaehtoistyönä musiikkijournalistit ja musiikkikirjoittamisesta kiinnostuneet ihmiset. Nuorgamilla ei ollut aiheissaan yhtenäistä linjaa, vaan sivustolla käsiteltiin periaatteessa kaikkea musiikkiin liittyvää kirjoittajien kiinnostuksen niin salliessa. Nuorgamin juttusarjat, kuten tietyn vuoden popklassikot, ilmestyivät usein listamuodossa. Sivustolla julkaistiin kirjoitusten lisäksi myös viikoittaisia teemojen ympärille kasattuja soittolistoja. Ensimmäinen Nuorgamin artikkeli oli kirjoitus Pave Maijasen ”Lähtisitkö”-kappaleesta. Lokakuussa 2013 sivustolla oli yhteensä 3474 artikkelia. Nuorgam valittiin vuoden verkkomediaksi Musiikki & Median palkintogaalassa lokakuussa 2012.Musiikki & Median Industry Awards Gaalassa palkittiin vuoden parhaat Sivustolla oli noin 30 vakituista avustajaa, jonka lisäksi Nuorgamiin kirjoittivat lukuisat vierailevat kirjoittajat. Sivustolle oli maaliskuussa 2013 kirjoittanut 109 eri henkilöä - vierailevien kirjoittajien joukossa muun muassa Veikko Halmetoja, Ville Kormilainen, Tommy Lindgren, Antti Nylén, ja Nick Triani.Kaikki Nuorgamin kirjoittajat Vuonna 2013 Nuorgam keräsi yhteisörahoituksella varoja painetun lehden julkaisemiseen. Lehteä ilmestyi vain yksi numero tuhannen kappaleen painoksena.Mesenaatti.me - Nuorgamin printti Myöhemmin lokakuussa 2013 Nuorgam ilmoitti lopettavansa toimintansa 30. marraskuuta 2013. == Lähteet == == Aiheesta muualla == * Nuorgamin www- sivut Luokka:Suomalaiset musiikkisivustot
Yrjö Leinberg

Yrjö Ernst Gabriel Leinberg (11. toukokuuta 1896 Helsinki – 10. maaliskuuta 1974 Helsinki)Kuolleita (maksullinen artikkeli) Helsingin Sanomat 13.3.1974, HS Aikakone. Viitattu 14.3.2018. oli suomalainen vakuutusjohtaja. Hän väitteli filosofian tohtoriksi 1932. Hän oli sosiaaliministeriön vakuutusylitarkastaja 1933–1936, Keskinäisen henkivakuutusyhtiö Suomen päämatemaatikko vuodesta 1936, apulaisjohtaja 1940–1948, johtaja 1948–1950 ja toimitusjohtaja 1950–1963.Otavan Iso tietosanakirja, Otava 1968, osa 5, p. 439 Leinbergin isoisä oli Karl Gabriel Leinberg.Facta 2001 WSOY 1984 10. osa, palsta 11 ==Lähteet== Luokka:Suomalaiset yritysjohtajat Luokka:Vuonna 1896 syntyneet Luokka:Vuonna 1974 kuolleet
Dead Moon

Dead Moon oli vuosina 1987–2006 toiminut yhdysvaltalainen punk rock -yhtye Oregonista. Yhtyeen jäsenet olivat laulaja-kitaristi Fred Cole, basisti Toody Cole ja rumpali Andrew Loomis. ==Diskografia== ===Albumit=== *In the Graveyard (1988) *Unknown Passage (1989) *Defiance (1990) *Stranded in the Mystery Zone (1991) *Strange Pray Tell (1992) *Crack in the System (1994) *Nervous Sooner Changes (1995) *Destination X (1999) *Trash & Burn (2001) *Dead Ahead (2004) === Kokoelma-albumit === * Dead Moon Night (1990) * Thirteen Off My Hook (1990) * Echoes of the Past (2006) ===Singlet=== *"Parchment Farm" (1988) *"Don't Burn the Fires" (1988) *"Black September" (1989) *"D.O.A." (1990) *"Over the Edge" (1991) *"Fire in the Western World" (1992) *"Day After Day" (1992) *"Clouds of Dawn" (1992) *"Dirty Noise" (1993) *"Ricochet" (1994) *"Sabotage" (2002) Luokka:Yhdysvaltalaiset punkyhtyeet
Bertolli

Bertolli on perinteikäs extra vergine -oliiviöljymerkki, joka kasvoi kansainväliseksi Italian ja Välimeren ruokakulttuurien brändiksi. Yrityksen perusti Francesco Bertolli vuonna 1865 Luccassa Toscanassa. Unilever osti sen myöhemmin. Bertolli on tunnettu oliiviöljystään, jonka tuottajana se on globaali markkinajohtaja, mutta se on laajentanut valikoimaansa pastakastikkeisiin ja valmisruokiin. Vuonna 2008 Unilever myi oliiviöljyliiketoiminnan Grupo SOS:lle, Espanjan toiseksi suurimmalle ruokayhtiölle, 500 miljoonalla punnalla. Kauppa sisälsi Italian Mayan, Danten ja San Giorgion oliivi- ja siemenöljyliiketoiminnan myynnin sekä Inverunossa Milanon maakunnassa Lombardiassa sijaitsevan tehtaan myymisen. Unilever jatkoi Bertolli-tuotemerkin käyttöä muissa tuoteryhmissä kuten margariineissa, pastakastikkeissa ja pakasteaterioissa. Unilever myi Bertolli-nimellä toimineen pakasteruokatuotannon ConAngra Foodsille elokuussa 2012. ==Lähteet== Luokka:Italialaiset yritykset Luokka:Unileverin tuotemerkit Luokka:Elintarvikealan tuotemerkit
Vinyyli (täsmennyssivu)

Vinyyli voi viitata johonkin seuraavista: * vinyyli, kemiassa eräs funktionaalinen ryhmä * vinyylilevy, polyvinyylikloridista valmistettu äänilevy * Vinyyli, 2. Maanantain albumi
Havannalaiset

Havannalaiset ry on havannankoirien rotujärjestö. Yhdistyksen tarkoituksena on edistää koiraharrastusta, tehdä havannankoira-rotua tunnetuksi sekä edistää puhdasrotuisten, rotumääritelmän mukaisten, terveiden ja käyttötarkoitukseensa soveltuvien havannankoirien jalostusta. Lisäksi tarkoituksena on ohjata jäseniä koiran pidossa, hoidossa ja kasvatuksessa.http://www.bichonhavanais.fi/index.php/fi/yhdistys-valikko- saannot/yhdistys-valikko-saannot-2 == Järjestön historia == Ensimmäiset havannankoirat tuotiin suomeen 1989. Tästä alkanut kehitys johti 1991 Havannalaiset ry:n perustamiseen. Ensimmäiset havannankoirat tulivat Suomeen Saksasta ja Hollannista.http://www.bichonhavanais.fi/images/jalostus/rotumaaritelma.pdf Rotujärjestöksi Havannalaiset ry. tuli 1.1.2011http://www.bichonhavanais.fi/index.php/fi/ . == Lähteet == == Aiheesta muualla == *Havannalaiset ry Luokka:Suomalaiset eläinjärjestöt
Sound Pack (Viikate)

Sound Pack on Viikate -yhtyeen vuonna 2010 ilmestynyt kokoelma-albumi. Se sisältää kokonaisuudessaan Viikatteen albumit Marraskuun lauluja I ja Marraskuun lauluja II. DVD-osio sisältää vuonna 2003 ilmestyneen Leimu -DVD:n, jolle on koottu kolme yhtyeen musiikkivideota. Albumi on osa Supersounds Musicin julkaisemaa samannimistä kokoelmalevysarjaa. == Kappaleet == Lähde: === CD 1 – Marraskuun lauluja I === # Yökunnaat # Uurastaja # Padat # Ei enkeleitä # Unen nukkuja # Ah, ahtaita aikoja # Vyö # Leikatun konjakin salaisuus # Susitaival === CD 2 – Marraskuun lauluja II === # * Uvertyyri: Pelakuu # Kerran # Valssi ikinä anteeksi # Orret # Suruvaippa # Me olemme myöhäiset # Hallamaat # Ensimmäinen runo # Syys # Iäisyys === DVD – Leimu === # Leimu (video) # Nuori mies nimetön (video) # Korutonta (video) ==Lähteet== == Aiheesta muualla == * Luokka:Vuoden 2010 kokoelma-albumit Luokka:Viikatteen albumit
Kazakstan talviolympialaisissa 2010

Kazakstan osallistui Vancouverin talviolympialaisiin 2010 39 urheilijan voimin. Maa saavutti yhden hopeisen mitalin ja oli mitalitaulukossa viimeisellä sijalla Viron kanssa. Kazakstanin lippua avajaisissa kantoi Dias Keneshev. == Mitalistit == === Hopeaa === * Jelena Hrustaljova – ampumahiihto, naisten normaalimatka == Lähteet == * Sports-reference.com - Kazakhstan at the 2010 Vancouver Winter Games talviolympialaisissa 2010 Luokka:Valtiot talviolympialaisissa 2010
Fentolamiini

Fentolamiini on lääkeaine, jota käytetään feokromosytooman akuutin hypertensiivisen kriisin hoitoon. Sitä annetaan tässä tarkoituksessa yleensä suonensisäisesti. Se on vaikutusmekanismiltaan alfasalpaaja. Sitä myös käytetään siittimeen ruiskutettuna yhdessä muiden lääkkeiden kanssa erektiohäiriön hoitoon, kun suun kautta otettavia lääkkeitä, kuten sildenafiiliä ei voida käyttää tai ne eivät tehoa. == Lähteet == == Aiheesta muualla == *PubChem: Phentolamine *Human Metabolome Database (HMDB): Phentolamine *DrugBank: Phentolamine *Kyoto Encyclopedia of Genes and Genomes (KEGG): Phentolamine Luokka:Alfasalpaajat Luokka:Erektiohäiriölääkkeet
Mikke Leinonen

Mikke Leinonen (s. 14. tammikuuta 1992) on suomalainen aktiiviuransa päättänyt yhdistetyn hiihtäjä. Hän edusti seuratasolla Lahden Hiihtoseuraa. Nuorten maailmanmestaruuskilpailuissa Erzurumissa 2012 Leinonen saavutti viidennen ja seitsemännen sijan. Hän pääsi ensimmäisen kerran MM-kilpailuihin Val di Fiemmessä 2013, jossa hän oli normaalimäen Gundersen-kilpailun 34:s ja suurmäen Gundersen-kilpailun 36:s. Leinonen debytoi maailmancupissa Lahdessa 11. maaliskuuta 2011. Hän oli kilpailun 51:s. Leinosen paras sijoitus maailmancupissa on 14:s, jonka hän saavutti Tšaikovskissa tammikuussa 2014. Toukokuussa 2017 Leinonen ilmoitti lopettavansa aktiiviuransa yhdistetyn parissa.Kaksi yhdistetyn maajoukkueurheilijaa päättää aktiiviuransa == Lähteet == * === Viitteet === Luokka:Suomalaiset yhdistetyn hiihtäjät Luokka:Vuonna 1992 syntyneet Luokka:Elävät henkilöt
Slovenia talviolympialaisissa 2010

Slovenia osallistui Vancouverin talviolympialaisiin 2010 47 urheilijan voimin. Maa saavutti kolme mitalia, kaksi hopeista ja yhden pronssisen. Maan lippua avajaisissa kantoi Tina Maze. == Mitalistit == === Hopeaa === * Tina Maze – alppihiihto, naisten supersuur-pujottelu * Tina Maze – alppihiihto, naisten suurpujottelu === Pronssia === * Petra Majdič – maastohiihto, naisten sprintti == Lähteet == * Sports-reference.com - Slovenia at the 2010 Vancouver Winter Games talviolympialaisissa 2010 Luokka:Valtiot talviolympialaisissa 2010